pythainlp/thaigov-v2-corpus-22032023 huggingface dataset:
วันศุกร์ที่ 21 มกราคม 2565
โฆษกรัฐบาลเผย นายกฯ สั่งเข้ม ห้ามกักตุนสินค้า ระหว่างที่รัฐบาลกำลังเร่งแก้ปัญหาหมูแพง หวั่นซ้ำเติมความเดือดร้อนประชาชน
โฆษกรัฐบาลเผย นายกฯ สั่งเข้ม ห้ามกักตุนสินค้า ระหว่างที่รัฐบาลกำลังเร่งแก้ปัญหาหมูแพง หวั่นซ้ำเติมความเดือดร้อนประชาชน
วันนี้ 21 มกราคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามการแก้ปัญหาราคาหมูแพง โดยให้หน่วยงานที่เกี่ยวข้องรายงานความคืบหน้าในการดำเนินการปัญหาเกี่ยวกับหมูทั้งระบบ ซึ่งปัจจุบันรัฐบาลได้มีหลายมาตรการต่างๆ ควบคู่กัน เพื่อลดปัจจัยปัญหาราคาหมูแพง ทั้งการห้ามส่งออกสุกรมีชีวิตไปนอกราชอาณาจักรทุกกรณี เป็นเวลา 3 เดือน ผู้เลี้ยง ผู้จำหน่าย ผู้ส่งออก ผู้ครอบครองต้องจัดทำบัญชีคุมสินค้า แสดงปริมาณการเลี้ยง ปริมาณการซื้อ ราคาซื้อ ราคาจำหน่าย ปริมาณคงเหลือ เพื่อให้พนักงานเจ้าหน้าที่ตรวจสอบได้ทุกเวลา ทั้งนี้ หากพบเห็นว่า มีการฉวยโอกาสหรือฝ่าฝืนกฎหมาย ให้เจ้าหน้าที่ดำเนินการขั้นเด็ดขาด
โฆษกประจำสำนักนายกรัฐมนตรี กล่าวเพิ่มเติมว่า กรมปศุสัตว์ ได้รายงานการดำเนินการตามข้อสั่งการของนายกรัฐมนตรี ตรวจสอบกรณีอาจมีการกักตุนสินค้าประเภทเนื้อสุกรเพื่อผลประโยชน์ทางการค้านั้น ซึ่งล่าสุด ชุดเฉพาะกิจกรมปศุสัตว์ โดยด่านกักกันสัตว์สงขลา ได้เข้าตรวจสอบห้องเย็นแห่งหนึ่งในจังหวัดสงขลา พบ ณ วันที่เข้าตรวจสอบมีซากสุกรคงเหลือในคลัง 201,650.90 กิโลกรัม โดยไม่สามารถระบุแหล่งที่มาของซากสุกรได้ จึงได้อายัดซากสุกรไว้ พร้อมมีแผนให้หน่วยงานที่เกี่ยวข้องเข้าตรวจสอบห้องเย็นทุกแห่งในพื้นที่จังหวัดสงขลาระหว่างวันที่ 21-31 มกราคม นี้ ด้วย วานนี้ (20 ม.ค. 2565) ชุดเฉพาะกิจด่านกักกันสัตว์จันทบุรี ได้เข้าตรวจสอบห้องเย็นเอกชนแห่งหนึ่ง พบซากสุกรแช่แข็งเข้าพักฝากที่ห้องเย็น ยอดคงเหลือ ณ. 20 มค.65 จำนวน 267,650.62 กก. ถือว่ามีความผิดปกติ
ขณะที่ พล.ต.ท.จิรพัฒน์ ภูมิจิตร ผบช.ภ.1 พาณิชย์จังหวัด ปศุสัตว์จังหวัดพร้อมหน่วยงานที่เกี่ยวข้อง ยังได้ลงพื้นที่ตรวจสอบห้องเย็นแห่งหนึ่งในจังหวัดปทุมธานี พบมีการกักตุนเนื้อสุกร เกินกว่า 5,000 กิโลกรัม โดยไม่ได้แจ้งให้พาณิชย์จังหวัดทราบ ถือเป็นความผิดตาม พ.ร.บ. ว่าด้วยราคาสินค้าและบริการ พ.ศ. 2542 มีโทษจำคุกไม่เกิน 1 ปี ปรับไม่เกิน 20,000 บาท หรือทั้งจำทั้งปรับ และหากมีการขนย้ายซากสัตว์โดยไม่ได้รับอนุญาต เข้าข่ายความผิด ตาม พ.ร.บ.โรคระบาดสัตว์ พ.ศ. 2558 มีโทษจำคุกไม่เกิน 1 ปี ปรับไม่เกิน 20,000 บาท หรือทั้งจำทั้งปรับ โดยจะได้มีการสอบสวนเพื่อดำเนินคดีตามกฎหมายต่อไป
“นายกรัฐมนตรีมีความห่วงใยประชาชน โดยเฉพาะผู้มีรายได้น้อย ได้เรียกหน่วยงานที่เกี่ยวข้องมาร่วมประชุมเพื่อแก้ปัญหาสินค้าราคาแพงทุกชนิด ที่ส่งผลกระทบต่อการดำรงชีวิตของพี่น้องประชาชน หลายมาตรการอยู่ระหว่างดำเนินการ จึงขอวอนทุกฝ่ายเห็นแก่ประโยชน์ส่วนรวมกันด้วย อย่าฉวยโอกาสหรือใช้ประโยชน์จากสถานการณ์ ซ้ำเติมภาระให้ประชาชน ในขณะที่รัฐบาลกำลังเร่งแก้ปัญหา”นายธนกรกล่าว
..............................
วันอาทิตย์ที่ 15 สิงหาคม 2564
นายกฯห่วงสถานการณ์ข่าวปลอมระบาด มอบทุกหน่วยงานมอนิเตอร์ เร่งแจงภายใน 24 ชม. ลดความสับสนแก่ประชาชน
นายกฯห่วงสถานการณ์ข่าวปลอมระบาด มอบทุกหน่วยงานมอนิเตอร์ เร่งแจงภายใน 24 ชม. ลดความสับสนแก่ประชาชน
วันที่ 15 ส.ค. 2564  น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา ติดตามข้อสั่งการที่ให้ทุกส่วนราชการจัดตั้งศูนย์ต่อต้านข่าวปลอมและข่าวบิดเบือน หรือศูนย์ต่อต้านเฟคนิวส์ประจำกระทรวง เพื่อชี้แจงข่าวสารที่บิดเบือนไปจากข้อเท็จจริงให้ประชาชนได้รับทราบอย่างทันท่วงที
อย่างไรก็ตาม ด้วยปัจจุบันยังพบการเผยแพร่ข่าวปลอม รวมถึงการบิดเบือนข้อมูลข่าวสารอย่างแพร่หลาย นายกรัฐมนตรี จึงกำชับเพิ่มเติมให้ศูนย์ต่อต้านข่าวปลอมของทุกกระทรวง ตรวจสอบข้อมูลข่าวสาร โดยเฉพาะทางโซเชียลมีเดียอย่างต่อเนื่อง หากพบเป็นข่าวปลอม ข้อมูลบิดเบือน ไม่ตรงกับความเป็นจริง ก็ขอให้ดำเนินการชี้แจงข้อมูลที่ถูกต้องผ่านช่องทางต่างๆ ของกระทรวงหรือหน่วยงานภายในไม่เกิน 24 ชั่วโมง
น.ส.ไตรศุลี กล่าวว่า ที่นายกรัฐมนตรีได้มอบหมายทุกหน่วยงานได้ชี้แจงข้อมูลที่ถูกต้องอย่างรวดเร็วนั้น ก็เพื่อความให้ประชาชนรับทราบข้อมูลที่ถูกต้อง ไม่บิดเบือน และลดความสับสน ตื่นตระหนก วิตกกังวลแก่ประชาชน โดยเฉพาะในช่วงสถานการณ์โควิด-19 พบว่ามีข่าวปลอมปรากฎในโลกออนไลน์เป็นจำนวนมาก ดังนั้น ขอให้หน่วยงานที่เกี่ยวข้องได้ตรวจสอบ และดำเนินการชี้แจงด้วยข้อมูลที่ถูกต้องให้ประชาชนได้รับทราบต่อไป
"นายกรัฐมนตรี เห็นว่า การแก้ไขปัญหาข่าวปลอมต้องชี้แจงด้วยข้อมูลความจริงที่แต่ละหน่วยงานมีข้อมูลอยู่แล้ว เพียงแต่ต้องทำอย่างรวดเร็วด้วย มิเช่นนั้น ประชาชนจะเข้าใจผิด คิดว่าข่าวปลอมเป็นเรื่องจริง ซึ่งไม่เป็นผลดีต่อการรับรู้ข้อมูลข่าวสารของประชาชน ดังนั้น ทุกหน่วยงาน ต้องหมั่นตรวจสอบข้อมูลข่าวสาร ถ้าพบการบิดเบือนข้อมูลจากความเป็นจริง ให้เร่งชี้แจงโดยเร็ว และหากพบว่าสร้างความเสียหายต่อประชาชน ขอให้ดำเนินคดีตามกฎหมายอย่างจริงจัง"
น.ส.ไตรศุลี กล่าวว่า ในสถานการณ์โควิด-19 นายกรัฐมนตรี ยังขอบคุณสื่อมวลชน ตลอดจนสื่อออนไลน์ ไม่ว่าจะเป็นเพจ อินฟลูเอนเซอร์ต่างๆ ฯลฯ ในความพยายามให้ข้อมูลที่ถูกต้องแก่ประชาชน นอกจากนี้ ยังขอให้ประชาชนเลือกรับข้อมูลข่าวสารจากแหล่งข้อมูลที่น่าเชื่อถือได้ หากไม่แน่ใจขอให้ตรวจสอบข้อมูลจากหลายแหล่ง และไม่ส่งต่อข่าวปลอม ชัวร์ก่อนแชร์
วันศุกร์ที่ 9 กรกฎาคม 2564
รฟม. รวมพลังน้ำใจ สู้ภัย COVID-19 มอบข้าวสารและอาหารแห้งให้กับแรงงานก่อสร้าง
โครงการรถไฟฟ้าสายสีชมพู สายสีเหลือง และสายสีส้ม
วันนี้ (9 กรกฎาคม 2564) การรถไฟฟ้าขนส่งมวลชนแห่งประเทศไทย (รฟม.) โดย นายกิตติกร ตันเปาว์ รองผู้ว่าการ (วิศวกรรมและก่อสร้าง) รฟม. ในฐานะผู้อำนวยการโครงการ พร้อมด้วย นางสาวจิรฐา วัฒนประดิษฐ์ ผู้จัดการโครงการด้านประชาสัมพันธ์และชุมชนสัมพันธ์ จัดกิจกรรมเพื่อสังคม “รฟม. รวมพลังน้ำใจ สู้ภัย COVID-19” ส่งมอบข้าวสาร และอาหารแห้ง รวมมูลค่ากว่า 300,000 บาท เพื่อนำไปช่วยเหลือแรงงานก่อสร้างโครงการรถไฟฟ้าที่อยู่ในความรับผิดชอบ โดยมี นายวิฑูรย์ สลิลอำไพ บริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) ผู้รับเหมาก่อสร้างโครงการรถไฟฟ้าสายสีชมพู ช่วงแคราย – มีนบุรี นายชลิต รัตนวิสาลนนท์ บริษัท ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) ผู้รับเหมาก่อสร้างโครงการรถไฟฟ้าสายสีเหลือง ช่วงลาดพร้าว - สำโรง นายโชตินัย ชวดฉิม บริษัท ยูนิค เอ็นจิเนียริ่ง แอนด์ คอนสตรัคชั่น จํากัด (มหาชน) นายบุญรักษ์ สุวรรณานนท์ กิจการร่วมค้า ซีเคเอสที และนายกมล มหาผล บริษัท อิตาเลียนไทย ดีเวล๊อปเมนต์ จำกัด (มหาชน) ผู้รับเหมาก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย – มีนบุรี (สุวินทวงศ์) เป็นผู้แทนรับมอบ หลังจากนี้ โครงการรถไฟฟ้าทั้ง 3 สาย จะนำข้าวสารและอาหารแห้งดังกล่าว กระจายไปยังแคมป์ก่อสร้างทั้งหมดของโครงการโดยเร็วที่สุด เพื่อช่วยบรรเทาความเดือดร้อนของแรงงานก่อสร้างในช่วงสถานการณ์การแพร่ระบาดของเชื้อไวรัส COVID-19 ซึ่งเป็นเหตุจำเป็นให้ต้องมีการปิดแคมป์คนงานและสถานที่ก่อสร้างชั่วคราว ระหว่างวันที่ 28 มิถุนายน 2564 จนถึง 27 กรกฎาคม 2564 ตามข้อกำหนดออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 25) ลงวันที่ 26 มิถุนายน 2564 ข้อ 2 การควบคุมและป้องกันการแพร่ระบาดในกลุ่มแรงงานก่อสร้างเขตพื้นที่กรุงเทพมหานครและปริมณฑล และประกาศของกรุงเทพมหานคร เรื่อง สั่งปิดสถานที่เป็นการชั่วคราว (ฉบับที่ 34) ลงวันที่ 27 มิถุนายน 2564
ทั้งนี้ รฟม. และทุกโครงการจะยังคงดำเนินมาตรการต่างๆ ให้มีความเข้มข้นและรัดกุมอย่างต่อเนื่อง รวมถึงให้ความร่วมมือและปฏิบัติตามมาตรการของภาครัฐอย่างเคร่งครัด เพื่อควบคุมการแพร่ระบาดของเชื้อไวรัส COVID-19 ตลอดจนเป็นการแสดงความรับผิดชอบต่อสังคมส่วนรวมและสร้างความเชื่อมั่นให้แก่ประชาชน ควบคู่ไปกับการดูแลและให้ความช่วยเหลือที่จำเป็นแก่ผู้ปฏิบัติงานทุกภาคส่วน จนกว่าสถานการณ์การแพร่ระบาดของเชื้อไวรัส COVID-19 จะกลับสู่ภาวะปกติ ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
วันอาทิตย์ที่ 12 กันยายน 2564
ประกาศ ขสมก. ประจำวันที่ 12 กันยายน 2564​ พบพนักงานติดเชื้อไวรัส COVID-19 จำนวน​ 11 ราย
ประกาศ ขสมก. ประจำวันที่ 12 กันยายน 2564​ พบพนักงานติดเชื้อไวรัส COVID-19 จำนวน​ 11 ราย
1) พนักงานเก็บค่าโดยสารรถธรรมดา สาย 24 เพศหญิง อายุ 25 ปี
2) พนักงานเก็บค่าโดยสารรถปรับอากาศ สาย 62 เพศหญิง อายุ 53 ปี
3) พนักงานเก็บค่าโดยสารรถธรรมดา สาย 70 เพศชาย อายุ 20 ปี
4) พนักงานเก็บค่าโดยสารรถปรับอากาศ สาย 134 เพศหญิง อายุ 36 ปี
5) พนักงานเก็บค่าโดยสารรถปรับอากาศ สาย 145 เพศหญิง อายุ 49 ปี
6) พนักงานเก็บค่าโดยสารรถธรรมดา สาย 24 เพศหญิง อายุ 23 ปี
7) พนักงานเก็บค่าโดยสารรถธรรมดา สาย 97 เพศหญิง อายุ 26 ปี
8) พนักงานเก็บค่าโดยสารรถปรับอากาศ สาย 50 เพศหญิง อายุ 43 ปี
9) พนักงานขับรถโดยสารธรรมดา สาย 97 เพศชาย อายุ 24 ปี
10) พนักงานเก็บค่าโดยสารรถปรับอากาศ สาย 97 เพศหญิง อายุ 55 ปี
11) พนักงานเก็บค่าโดยสารรถธรรมดา สาย 18 เพศหญิง อายุ 53 ปี
วันอาทิตย์ที่ 21 พฤศจิกายน 2564
ญาติแรงงาน ไต้หวัน ขอบคุณนายก ที่สั่งการ ก.แรงงาน ดูแลสิทธิประโยชน์เป็นอย่างดี
...
เมื่อวันที่ 21 พฤศจิกายน 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าการให้ความช่วยเหลือแรงงานไทยที่เสียชีวิตและบาดเจ็บบริเวณไซต์งานก่อสร้างในนครนิวไทเป ที่ไต้หวันว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้แสดงความเสียใจและห่วงใยแรงงานไทยกับเหตุการณ์ที่เกิดขึ้น เนื่องจากแรงงานไทยที่ไปทำงานในต่างประเทศถือเป็นวีรบุรุษและตัวแทนของประเทศไทยที่มีความเสียสละออกไปทำงานในต่างแดนเพื่อนำเงินมาเลี้ยงครอบครัวและนำรายได้เข้าประเทศ จึงได้สั่งการให้กระทรวงแรงงานดูแลช่วยเหลือในเรื่องสิทธิประโยชน์ทุกอย่างแก่ทายาทแรงงานไทยที่เสียชีวิตและผู้ที่ได้รับบาดเจ็บให้เร็วที่สุด โดยสิทธิประโยชน์เบื้องต้นของนายจักริน พวงเกต แรงงานไทยที่เสียชีวิต มีดังนี้ 1) เงินค่าทำศพ 5 เดือนของค่าจ้างที่แจ้งเอาประกัน ประมาณ 120,000 เหรียญไต้หวัน หรือคิดเป็นเงินไทยประมาณ 141,393 บาท 2) เงินทดแทนกรณีเสียชีวิต ซึ่งจากการตรวจสอบเบื้องต้นนายจักรินเดินทางมาทำงานที่ไต้หวันเมื่อปี 2549 จึงมีสิทธิ์รับเงินจำนวน 40 เท่าของค่าจ้างที่เอาประกัน เป็นเงินประมาณ 960,000 เหรียญไต้หวัน (ประมาณ 1,132,800 บาท) 3) เงินเยียวยาจากกองแรงงาน นครนิวไทเป 100,000 เหรียญไต้หวัน คิดเป็นเงินไทยประมาณ 117,830 บาท 4) เงินค่าจ้างเดือนสุดท้ายของการทำงาน เป็นเงิน 30,000 เหรียญไต้หวัน ประมาณ 35,400 บาท 5) เงินชดเชยเยียวยาจากนายจ้าง ซึ่ง สนร. ไทเป จะเจรจาเรียกร้องเงินเยียวยาจากนายจ้างเพื่อชดเชยให้ทายาทได้รับความเป็นธรรมอย่างเต็มที่ และ 6) เงินสงเคราะห์จากกองทุนช่วยเหลือคนหางานไปทำงานในต่างประเทศ กรณีเสียชีวิต จำนวน 40,000 บาท ขณะนี้รวมยอดเงินที่ได้รับสำหรับแรงงานไทยที่เสียชีวิต 1,467,423 บาท
สำหรับการฌาปนกิจศพนั้น สนร.ไทเป ได้ประสานแรงงานจังหวัดศรีษะเกษและบริษัทจัดหางานไทยเพื่อจัดทำหนังสือมอบอำนาจพร้อมเอกสารที่เกี่ยวข้อง โดยจะเร่งรัดดำเนินการเพื่อส่งอัฐิให้ทายาทรับไปบำเพ็ญกุศลภายในวันที่ 8 ธันวาคม 2564 ทางด้าน นายนพพล นาจอมเทียน แรงงานไทยที่ได้รับบาดเจ็บ ขณะนี้อยู่ในความดูแลของแพทย์ โดย สนร.ไทเป ได้เจรจาขอให้นายจ้างรับผิดชอบค่ารักษาพยาบาลทั้งหมด ระหว่างนี้นายจ้างต้องจ่ายค่าจ้างตามปกติและจะเจรจาให้นายจ้างจ่ายเงินชดเชยเยียวยาอย่างเต็มที่
อย่างไรก็ตาม ญาติและครอบครัวของแรงงานไทยทั้งสองคน ยังได้ขอบคุณ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ให้ความห่วงใยและสั่งการกระทรวงแรงงานให้ส่งแรงงานจังหวัดและหน่วยงานในสังกัดลงพื้นที่เข้ามาพูดคุยเยี่ยมเยียนและให้กำลังใจถึงที่บ้าน พร้อมให้ความช่วยเหลือในขั้นตอนต่าง ๆ เกี่ยวกับสิทธิประโยชน์อย่างเต็มที่ ซึ่งเป็นการสร้างขวัญและกำลังใจให้เกิดความอบอุ่นแก่ครอบครัวของแรงงาน ที่รัฐบาลได้ให้ความสำคัญและเยียวยาช่วยเหลือพี่น้องผู้ใช้แรงงานที่ได้รับผลกระทบจากเหตุการณ์ในครั้งนี้ได้เป็นอย่างดี
วันเสาร์ที่ 11 กันยายน 2564
​เตรียมฉีดวัคซีน Pfizer เด็กอายุ 12 ปีขึ้นไป ผู้ปกครองต้องให้ความยินยอม  ขณะที่ กทม. เริ่มฉีดวัคซีน
​เตรียมฉีดวัคซีน Pfizer เด็กอายุ 12 ปีขึ้นไป ผู้ปกครองต้องให้ความยินยอม  ขณะที่ กทม. เริ่มฉีดวัคซีน "ไฟเซอร์" เข็มแรก แก่เด็กกลุ่มเสี่ยง  21 ก.ย. นี้
นางสาวรัชดา ธนาดิเรก รองโฆษกประจำสำนักนายกรัฐมนตรี เผยถึงแนวทางการให้บริการฉีดวัคซีนโควิด-19 ของประเทศไทย โดยที่ประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 มีมติเห็นชอบการให้บริการฉีดวัคซีน Pfizer สำหรับผู้ที่มีอายุ 12 ปีขึ้นไป ด้วยความยินยอมของผู้ปกครอง โดยจะ เริ่มภายในเดือนตุลาคม นี้
กลุ่มเป้าหมาย ได้แก่ นักเรียน/นักศึกษา ที่ศึกษาอยู่ในระดับมัธยมศึกษาปีที่ 1 – 6 หรือ ประกาศนียบัตรวิชาชีพ (ปวช./ปวส.) หรือเทียบเท่า โดยแบ่งเป็น 2 ระยะ ระยะแรกสำหรับนักเรียนระดับมัธยมศึกษาปีที่ 4 - 6 หรือประกาศนียบัตรวิชาชีพ (ปวช/ปวส.) หรือเทียบเท่า  ถัดไปจะจัดสรรวัคซีนสำหรับระดับชั้นอื่น ๆ ที่เหลือ โดยรูปแบบการให้บริการจะเป็นการให้บริการผ่านสถานศึกษาที่มีผู้มีอายุ 12 ปีขึ้นไปกำลังศึกษาอยู่
โดย ศบค. ได้เร่งให้ กระทรวงศึกษาธิการ กระทรวงสาธารณสุข และกรุงเทพมหานคร สำรวจกลุ่มเป้าหมาย จัดทำแผนจัดสรร กำหนดช่วงเวลาเข้ารับวัคซีนและประสานสถานศึกษาเพื่อนำนักเรียนเข้ารับการฉีดวัคซีน ทั้งนี้ สถานศึกษาต้องชี้แจงผู้ปกครองเพื่อขอความยินยอมในการรับวัคซีนและจัดส่งใบยินยอม และแจ้งจำนวนนักเรียนที่จะเข้ารับ ทั้งนี้ จะมีการเฝ้าระวังอาการภายหลังได้รับการฉีดวัคซีนด้วย สำหรับสถาบันการศึกษาที่นักเรียน/นักศึกษามีอายุเกิน 18 ปี ก็สามารถให้รับวัคซีน Pfizer ได้โดยอนุโลม ซึ่งทางกระทรวงศึกษาฯ จะเร่งดำเนินการฉีดให้เร็วและครอบคลุมที่สุด เพื่อรับการเปิดภาคเรียนที่ 2/2564
นางสาวรัชดาฯ ยังเผยว่า ขณะนี้ สำนักอนามัย กรุงเทพมหานครได้ดำเนินการประสานความร่วมมือกับหน่วยงานที่เกี่ยวข้องในการวางแผนการให้บริการฉีดวัคซีนไฟเซอร์แก่นักเรียนที่อยู่ในกลุ่มผู้มีภาวะเสี่ยงและผู้ที่มีโรคประจำตัว 7 โรคเรื้อรัง ทุกสังกัดในพื้นที่กทม. ซึ่งแผนดังกล่าวครอบคลุม การจัดหน่วยสาธารณสุขเพื่อให้บริการฉีดวัคซีน การติดตามอาการภายหลังได้รับวัคซีน และการประชาสัมพันธ์สร้างการรับรู้ความเข้าใจเกี่ยวกับแนวทางปฏิบัติและการเตรียมตัว เนื่องจากการฉีดวัคซีนโควิด-19 ให้กับนักเรียนจะต้องดำเนินการควบคู่กับมาตรการป้องกัน และเฝ้าระวังโรคในสถานศึกษาด้วย โดยจะเริ่มการให้บริการฉีดวัคซีนแก่เด็ก ตั้งแต่ วันที่ 21 ก.ย. นี้เป็นต้นไป
"การฉีดวัคซีนแก่เด็กและเยาวชนจะต้องได้รับการยินยอมจากผู้ปกครอง ยึดความปลอดภัยของเด็ก ติดตามอาการหลังการได้รับวัคซีนด้วย จึงขอให้สถานศึกษาเร่งสร้างการรับรู้แก่เด็ก ผู้ปกครอง รวมทั้งบุคคลากรในโรงเรียน ถึงเป้าหมายการฉีดวัคซีน เพื่อลดอาการป่วยหนัก และเสียชีวิต สร้างภูมิคุ้มกันหมู่ เพื่อเตรียมพร้อมสำหรับการเปิดภาคเรียน ให้เด็กและเยาวชนสามารถกลับเข้าสู่การเรียนการสอนแบบ Onsite ได้" นางสาวรัชดาฯ กล่าว
..........................
วันอังคารที่ 24 พฤษภาคม 2565
ดีอีเอส ต้อนรับ รัฐมนตรี ก.ไปรษณีย์ โทรคมนาคมฯ บังคลาเทศ พร้อมสานต่อความร่วมมือด้านเทคโนโลยีดิจิทัลและไอซีที 2 ประเทศ
ดีอีเอส ต้อนรับ รัฐมนตรี ก.ไปรษณีย์ โทรคมนาคมฯ บังคลาเทศ พร้อมสานต่อความร่วมมือด้านเทคโนโลยีดิจิทัลและไอซีที 2 ประเทศ
เมื่อวันที่23พฤษภาคม2565 นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมได้ให้การต้อนรับนายซุนาอิดอาห์เหม็ดปาลัก(H.E. Mr. Zunaid Ahmed Palak)รัฐมนตรีช่วยว่าการกระทรวงการไปรษณีย์โทรคมนาคมและเทคโนโลยีสารสนเทศบังกลาเทศและนายมุฮัมมัดอับดุลฮัย(H.E. Mr. Muhammed Abdul Hye)เอกอัครราชทูตสาธารณรัฐประชาชนบังกลาเทศประจำประเทศไทยในโอกาสพบหารือณห้องรับรองชั้น๙กระทรวงดิจิทัลเพื่อเศรษฐกิจและสังคมในโอกาสนี้นายชัยวุฒิธนาคมานุสรณ์และนายซุนาอิดอาห์เหม็ดปาลักได้ร่วมแสดงความยินดีในโอกาสครบรอบ50ปีความสัมพันธ์ทางการทูตไทย–บังกลาเทศในปี2565พร้อมหารือเกี่ยวกับแนวทางการสร้างความร่วมมือระหว่างไทยและบังกลาเทศในมิติต่างๆที่เกี่ยวข้องกับเทคโนโลยีดิจิทัลและไอซีทีอาทิความมั่นคงปลอดภัยไซเบอร์ซึ่งรวมถึงการพัฒนาระบบข้อมูลระหว่างประเทศให้มีความปลอดภัยและการพัฒนาระบบกฎหมายที่เกี่ยวข้องการพัฒนาเศรษฐกิจและสังคมดิจิทัลการพัฒนานวัตกรรมและเทคโนโลยีการค้าและการลงทุนและการพัฒนาบุคลากรด้านดิจิทัลด้วยเหตุนี้ทั้งสองฝ่ายเห็นพ้องที่จะผลักดันให้มีการลงนามบันทึกความเข้าใจเพื่อผลักดันให้เกิดความร่วมมือในสาขาที่เห็นประโยชน์ร่วมกันให้เป็นรูปธรรมในอนาคตอันใกล้โดยกระทรวงฯและสถานเอกอัครราชทูตสาธารณรัฐประชาชนบังกลาเทศประจำประเทศไทยจะมีการประสานงานและหารือกันในรายละเอียดต่อไป
************
วันพุธที่ 12 มกราคม 2565
ครม. เห็นชอบ "24 พ.ค." ของทุกปี เป็นวันป่าชุมชนแห่งชาติ ตั้งเป้ามีป่าชุมชนทั่วประเทศ 15,000 แห่ง
.....
ที่ประชุม ครม. (11 ม.ค. 65) มีมติเห็นชอบให้วันที่ 24 พฤษภาคมของทุกปีเป็นวันป่าชุมชนแห่งชาติ สืบเนื่องจากพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงพระกรุณาโปรดเกล้าฯ ให้ตราพระราชบัญญัติป่าชุมชน พ.ศ.2562 ในวันที่ 24 พฤษภาคม 2562
.
โดยเจตนารมณ์พระราชบัญญัติป่าชุมชน พ.ศ.2562 นั้น มุ่งเน้นให้ชุมชนสามารถจัดการป่าชุมชน ช่วยกันดูแลรักษาพร้อมกับได้รับประโยชน์ไปด้วยกัน
.
ซึ่งจะส่งผลให้ทรัพยากรธรรมชาติ สิ่งแวดล้อม ความหลากหลายทางชีวภาพของประเทศ เกิดความสมบูรณ์เพิ่มขึ้นและยั่งยืน ตลอดจนช่วยพัฒนาคุณภาพชีวิต เศรษฐกิจ และสิ่งแวดล้อมของชุมชนได้อย่างป็นรูปธรรม
.
ปัจจุบันประเทศไทยมีป่าชุมชนแล้ว 11,327 แห่ง และมีชุมชนที่มีส่วนร่วม 13,028 หมู่บ้าน เนื้อที่รวม 6.29 ล้านไร่ โดยรัฐบาลมีเป้าหมายจัดตั้งป่าชุมชนทั่วประเทศให้ได้ 15,000 แห่ง เนื้อที่รวมประมาณ 10 ล้านไร่
#ไทยคู่ฟ้า#ร่วมต้านโควิด19
-------------------
วันพุธที่ 17 สิงหาคม 2565
รองโฆษกรัฐบาล เผย ธ.ก.ส. เร่งช่วยเหลือเกษตรกรที่ประสบภัยน้ำท่วมจากพายุมู่หลาน เตรียมสินเชื่อดอกเบี้ย 0% 6 เดือน เพื่อเป็นค่าใช้จ่ายฉุกเฉิน และสินเชื่อฟื้นฟูและพัฒนาคุณภาพชีวิต
รองโฆษกรัฐบาล เผย ธ.ก.ส. เร่งช่วยเหลือเกษตรกรที่ประสบภัยน้ำท่วมจากพายุมู่หลาน เตรียมสินเชื่อดอกเบี้ย 0% 6 เดือน เพื่อเป็นค่าใช้จ่ายฉุกเฉิน และสินเชื่อฟื้นฟูและพัฒนาคุณภาพชีวิต วงเงิน 12,000 ล้านบาท
วันที่ 17 สิงหาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า จากอิทธิพลพายุมู่หลาน ทำให้เกิดวิกฤติน้ำท่วมในพื้นที่ภาคเหนือ ภาคตะวันออกเฉียงเหนือ และกำลังขยายมาในพื้นที่ภาคกลางส่งผลกระทบต่อการใช้ชีวิตของประชาชน สร้างความเสียหายต่อทรัพย์สิน โดยเฉพาะพื้นที่การเกษตร พลเอก ประยุทธ์ จันทร์โอชา นายกรัฐมนตรีและรัฐมมนตรีว่าการกระทรวงกลาโหมมีความห่วงใยประชาชน กำชับให้ส่วนราชการเร่งให้ความช่วยเหลือเพื่อบรรเทาความเดือดร้อนในทุก ๆ ด้าน
นางสาวรัชดาฯ กล่าวว่า ธนาคารเพื่อการเกษตรและสหกรณ์ (ธ.ก.ส) ขานรับนโยบายรัฐบาลเร่งดำเนินมาตรการเพื่อบรรเทาความเดือดร้อนให้แก่เกษตรกรลูกค้า โดยมอบหมายให้พนักงานในพื้นที่ที่ประสบอุทกภัยออกเยี่ยมเยียนให้กำลังใจลูกค้าและนำถุงยังชีพไปมอบเพื่อช่วยเหลือในเบื้องต้น รวมถึงสำรวจข้อมูลความเสียหายและผลกระทบจากอุทกภัย เกษตรกรลูกค้า ธ.ก.ส. ที่ได้รับผลกระทบฯ สามารถผ่อนผันการชำระหนี้ออกไปไม่เกิน 12 เดือน โดยไม่คิดดอกเบี้ยปรับ และสำหรับเกษตรกรผู้ปลูกข้าวที่ร่วมโครงการประกันภัยข้าวนาปี ปีการผลิต 2565 เมื่อดำเนินการสำรวจพื้นที่การเกษตรแล้วพบว่า มีความเสียหายเป็นไปตามเงื่อนไขของกรมธรรม์ ธ.ก.ส. จะเร่งประสานงานส่วนงานที่เกี่ยวข้อง เพื่อให้ชดเชยความเสียหายโดยเร็วต่อไป
นอกจากนี้ ธ.ก.ส. พร้อมสนับสนุนสินเชื่อเพื่อเป็นค่าใช้จ่ายในชีวิตประจำวันและค่าใช้จ่ายจำเป็นฉุกเฉิน เช่น ค่าอุปโภคและบริโภคที่จำเป็น อัตราดอกเบี้ย 0% 6 เดือน เดือนที่ 7 คิดอัตราดอกเบี้ย MRR คือ 6.50% วงเงินรายละไม่เกิน 50,000 บาท และสินเชื่อฟื้นฟูและพัฒนาคุณภาพชีวิต เพื่อเป็นค่าซ่อมแซมบ้านเรือนและทรัพย์สิน ค่าซ่อมเครื่องมือและอุปกรณ์การเกษตรที่ได้รับความเสียหาย ค่าใช้จ่ายในการทำการเกษตรรอบใหม่ วงเงินรายละไม่เกิน 500,000 บาท อัตราดอกเบี้ย MRR-2 (ปัจจุบัน MRR = 6.50) จึงขอให้เกษตรกรอย่ากังวลในช่วงสถานการณ์ที่เกิดขึ้น โดย ธ.ก.ส. พร้อมเข้าไปดูแลและช่วยเหลืออย่างเต็มที่
“ขอให้ระมัดระวังมิจฉาชีพที่มักจะใช้โอกาสจากความเดือดร้อนของพี่น้องเกษตรกรเข้ามาหลอกลวง โดยแอบอ้างใช้สัญลักษณ์โลโก้ ธ.ก.ส. เพื่อสร้างความเข้าใจผิด ให้เข้ามากู้เงิน หรือหลอกให้โอนค่าธรรมเนียม เพื่อแลกกับการใช้บริการสินเชื่อ หรือโอนค่าประกันภัยจาก ธ.ก.ส. ทั้งนี้ ธ.ก.ส. ไม่มีนโยบายจ่ายสินเชื่อผ่านสื่อโซเซียลหรือแอปพลิเคชันต่าง ๆ ซึ่งผู้ที่สนใจสามารถติดต่อขอสินเชื่อได้ที่ ธ.ก.ส.สาขาในพื้นที่ ตั้งแต่บัดนี้เป็นต้นไป” นางสาวรัชดาฯ ย้ำ
..........................
วันพฤหัสบดีที่ 3 กุมภาพันธ์ 2565
นายกฯ ชื่นชมผลงาน สวทช. คิดค้นชุดตรวจ ATK สัญชาติไทย “NanoCOVID-19”
.....
นายธนกร วังบุญคงชนะ โฆษกรัฐบาล เผย พล.อ.ประยุทธ์ จันทร์โอชา นายกรัฐมนตรี และ รมว.กลาโหม ชื่นชมความสำเร็จของสำนักงานพัฒนาวิทยาศาสตร์และเทคโนโลยีแห่งชาติ (สวทช.) ได้คิดค้น ชุดตรวจ ATK “NanoCOVID-19” ที่นำฐานความรู้จากชุดตรวจคัดกรองไวรัสไข้หวัดใหญ่มาต่อยอดร่วมกับวัสดุตอบสนองทางด้านนาโนเทคโนโลยีและระบบเซ็นเซอร์ และได้สร้างเป็นนวัตกรรมใหม่สำหรับชุดตรวจใน 2 รูปแบบ ได้แก่ ATK Professional Use สำหรับบุคลากรทางการแพทย์ และ ATK Home Use สำหรับประชาชนทั่วไป และเชื่อมั่นว่า การคิดค้นชุดตรวจ ATK ครั้งนี้ จะสามารถต่อยอดองค์ความรู้ทำให้สามารถส่งออกชุดตรวจ ATK ไปยังตลาดโลกได้ในที่สุด
.
รัฐบาลพร้อมสนับสนุนงานวิจัย การพัฒนาด้านนวัตกรรม เพื่อช่วยให้อุตสาหกรรมทางการแพทย์เติบโต และต่อยอดในเชิงพาณิชย์ ตามยุทธศาสตร์ขับเคลื่อนเศรษฐกิจใหม่ที่รัฐบาลให้ความสำคัญ เพื่อเป็นโอกาสในการพัฒนาเศรษฐกิจเพื่ออนาคตต่อไป
.
ขณะเดียวกันเมื่อใช้ชุดตรวจ ATK จำนวนมากจึงเป็นปัญหาเรื่องการจัดการขยะชุดตรวจ หน้ากากอนามัย หน้ากากผ้า จึงขอให้ประชาชนช่วยกันแยกขยะ เพื่อช่วยเจ้าหน้าที่ที่รับผิดชอบการจัดการขยะและเพื่อรักษาสุขอนามัยที่ดี
#ไทยคู่ฟ้า#ร่วมต้านโควิด19
-------------------
วันอังคารที่ 23 พฤศจิกายน 2564
สธ. เตรียมจัดสัปดาห์ฉีดวัคซีนโควิด สู่เป้าหมาย 100 ล้านโดส 27 พ.ย. - 5 ธ.ค. 64
....
ระหว่างวันที่ 27 พ.ย. – 5 ธ.ค. 64 กระทรวงสาธารณสุข กำหนดจัดสัปดาห์การฉีดวัคซีนแห่งชาติ เพื่อเดินหน้าฝ่าวิกฤติโควิด-19 สู่เป้าหมาย 100 ล้านโดส และสื่อสารทำความเข้าใจข้อมูลด้านวัคซีนโควิด-19 ให้ประชาชนรับทราบ กระตุ้นให้ผู้ที่ยังไม่ได้ฉีดวัคซีนเข้ารับการฉีดมากขึ้น เพื่อลดการแพร่ระบาด ลดอาการรุนแรง และเสียชีวิตสร้างความปลอดภัยให้ทุกคนในประเทศ และสร้างความเชื่อมั่นให้กับนักท่องเที่ยวรองรับนโยบายเปิดประเทศของรัฐบาล
.
โดยจะฉีดให้กับผู้ที่ยังไม่ได้รับวัคซีน และกลุ่มเสี่ยงโดยเฉพาะผู้สูงอายุ ผู้ป่วยติดเตียง หญิงตั้งครรภ์ เนื่องจากกลุ่มนี้ เมื่อป่วยจะเสี่ยงอาการรุนแรงและเสียชีวิตสูง รวมถึงขยายการฉีดในกลุ่มแรงงานต่างด้าว ทั้งที่ขึ้นทะเบียนถูกต้องและไม่ได้ขึ้นทะเบียนด้วย
#ไทยคู่ฟ้า#ร่วมต้านโควิด19
-------------------
วันจันทร์ที่ 25 เมษายน 2565
โฆษกรัฐบาลเผย นายกฯ ยินดีต่อความสำเร็จของ Thailand Pavilion ได้รับความนิยมมากที่สุดเป็นอันดับ 4 จากชาติที่ร่วมจัดแสดงทั้งหมด
โฆษกรัฐบาลเผย นายกฯ ยินดีต่อความสำเร็จของ Thailand Pavilion ได้รับความนิยมมากที่สุดเป็นอันดับ 4 จากชาติที่ร่วมจัดแสดงทั้งหมด
วันที่ 25 เมษายน 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ทราบข่าวและยินดีต่อความสำเร็จจากการจัดอาคารแสดงประเทศไทย (Thailand Pavilion) ในงาน “World Expo 2020 Dubai” ณ นครดูไบ ประเทศสหรัฐอาหรับเอมิเรตส์ Thailand Pavilion ที่จัดขึ้นภายใต้แนวคิด ‘การขับเคลื่อนสู่อนาคต’ ประสบความสำเร็จเป็นอย่างมาก ได้รับความนิยมอันดับ 4 จากชาติที่ร่วมจัดแสดงทั้งหมด 192 ประเทศ ซึ่งกระทรวงดิจิทัลเพื่อเศรษฐกิจและสังคม โดยสำนักงานส่งเสริมเศรษฐกิจดิจิทัล (DEPA) เป็นหน่วยงานหลักที่รับผิดชอบ ได้จัดแถลงข่าวประกาศความสำเร็จอาคารแสดงประเทศไทย พร้อมเปิดเผยว่า ตลอดการจัดงาน World Expo 2020 Dubai ระหว่างวันที่ 1 ต.ค. 64 ถึง 31 มี.ค. 65 ที่ผ่านมา Thailand Pavilion มีผู้เข้าชมกว่า 2.35 ล้านคน หรือคิดเป็นร้อยละ 9.8 จากจํานวนผู้เข้าชมงานทั้งหมด ซึ่งเกินกว่าเป้าหมายที่ตั้งไว้ที่ร้อยละ 7 ได้รับรางวัลความนิยมรองจากประเทศซาอุดีอาระเบีย ปากีสถาน และสหรัฐอาหรับเอมิเรตส์ จากการเก็บข้อมูลสถิติของ Google Public Review
นายธนกรกล่าวว่า นอกจากได้รับความนิยมเป็นอันดับต้น ๆ แล้ว ตลอดช่วงเวลาการจัดงานที่ผ่านมา Thailand Pavilion ยังได้รับรางวัลที่แสดงให้เห็นถึงความนิยมและความชื่นชอบประเทศไทยจากผู้คนทั่วโลก จากรางวัลขวัญใจมหาชน Honorable mention ประเภท EDITOR'S CHOICE AWARD 2022 จากนิตยสาร Exhibitor Magazine ซึ่งเป็นนิตยสารชั้นนำด้าน Exhibition จากสหรัฐอเมริกา รวมถึงการสำรวจความพึงพอใจของผู้เข้าชมอาคารแสดงประเทศไทย พบว่า ผู้ชมกว่าร้อยละ 82 ชื่นชอบอาคารแสดงประเทศไทยมากกว่าอาคารอื่น ๆ และผู้ชมกว่าร้อยละ 95 ต้องการเดินทางท่องเที่ยวประเทศไทยหลังจากได้เข้าชมอาคาร งาน World Expo นี้ ถือเป็นงานยิ่งใหญ่อันดับ 3 รองจากกีฬาโอลิมปิกและฟุตบอลโลก ภายในงาน จัดขึ้นเป็นประจำทุก ๆ 5 ปี เพื่อแสดงศักยภาพของประเทศ ทั้งในด้านสถาปัตยกรรม ศิลปกรรม และเทคโนโลยี ให้เกิดการแลกเปลี่ยนความรู้ เกิดการค้าระหว่างประเทศ การลงทุน การต่อยอดทางธุรกิจและอุตสาหกรรมใหม่ ๆ รวมทั้งยังเป็นการสอดแทรกนำเสนอ soft power ของไทยซึ่งเป็นนโยบายที่ พลเอก ประยุทธ์ จันทร์โอชา นายกรัฐมนตรี ให้ความสำคัญ ทั้งในด้านเอกลักษณ์ความเป็นไทย การแสดง ดนตรี นาฏศิลป์ และอาหารไทย ที่มีสามารถดึงดูดให้คนเข้ามาชมการแสดงเป็นจำนวนมาก รวมทั้งเป็นที่ชื่นชอบ และได้รับความนิยมอย่างมากของผู้ที่มาร่วมงาน
นายธนกรกล่าวอีกว่า นายกฯ ขอบคุณทุกหน่วยงานที่เกี่ยวข้อง ทั้งภาครัฐและภาคเอกชนที่ร่วมกันจัดอาคาร นําเสนอศักยภาพและแสดงฝีมือของคนไทยและประเทศไทยจนเป็นที่ประจักษ์ในเวทีโลก ทั้งนี้ นายกฯ ยังชื่นชมถึงความมุ่งมั่น ตั้งใจ และทุ่มเทของเยาวชน และทีมงานอาคารแสดงประเทศไทยกว่า 60 ชีวิต ที่สร้างความประทับใจจนอาคารแสดงประเทศไทยได้รับความนิยมเป็นอย่างมาก การเข้าร่วมมหกรรมโลกครั้งนี้ยังช่วยเปิดโอกาสให้กับผู้ประกอบการ SMEs ในการเผยแพร่สินค้าไทยที่มีศักยภาพในการจำหน่ายและมีโอกาสเติบโตในภูมิภาคตะวันออกกลาง ซึ่งเป็นศูนย์กระจายสินค้าไปยังภูมิภาคใกล้เคียงได้อีกด้วย
วันจันทร์ที่ 21 มิถุนายน 2564
ยื่นแบบ ภ.ง.ด.๙๐ ภ.ง.ด.๙๑ สำหรับปีภาษี ๒๕๖๓ ผ่านระบบออนไลน์ภายใน ๓๐ มิถุนายน ๒๕๖๔ ไม่ต้องจ่ายค่าปรับและเงินเพิ่ม
สรรพากรเชิญชวนผู้มีรายได้ในปีภาษี ๒๕๖๓ ยื่นแบบ ภ.ง.ด.๙๐ หรือ ภ.ง.ด.๙๑ ผ่านระบบออนไลน์ภายในวันที่ ๓๐ มิถุนายน ๒๕๖๔
สรรพากรเชิญชวนผู้มีรายได้ในปีภาษี ๒๕๖๓ ยื่นแบบ ภ.ง.ด.๙๐ หรือ ภ.ง.ด.๙๑ ผ่านระบบออนไลน์ภายในวันที่ ๓๐ มิถุนายน ๒๕๖๔ ข้าราชการ พนักงานออฟฟิศ นายหน้า คนมีบ้านให้เช่า วิชาชีพอิสระ ผู้รับเหมา ร้านค้าทั่วไป พ่อค้าแม่ค้าออนไลน์ที่ยังไม่ได้ยื่นแบบฯ ให้ทำธุรกรรมภาษีที่บ้าน หรือ TAX from Home รวมทั้ง ขอผ่อนชำระภาษี ๓ งวด ดำเนินการผ่านระบบออนไลน์ได้สะดวกรวดเร็ว
นางสมหมาย ศิริอุดมเศรษฐ ที่ปรึกษาด้านยุทธศาสตร์การจัดเก็บภาษี (กลุ่มธุรกิจพลังงาน) ในฐานะโฆษกกรมสรรพากร เปิดเผยว่า “ขณะนี้ใกล้สิ้นสุดเวลาการยื่นแบบแสดงรายการภาษีเงินได้บุคคลธรรมดา ภ.ง.ด.๙๐ และ ภ.ง.ด.๙๑ ประจำปีภาษี ๒๕๖๓ ซึ่งกรมสรรพากรได้ขยายเวลาการยื่นแบบฯ ให้สำหรับการยื่นผ่านอินเทอร์เน็ตถึงวันที่ ๓๐ มิถุนายน ๒๕๖๔ จากข้อมูล ณ วันที่ ๒๐ มิถุนายน ๒๕๖๔ มีผู้เสียภาษียื่นแบบฯ แล้ว รวมกว่า ๙.๕๓๕ ล้านฉบับ แต่ก็ยังมีผู้ที่ยังไม่ได้ยื่นแบบฯ อีกจำนวนหนึ่ง กรมสรรพากรจึงขอประชาสัมพันธ์เชิญชวน ให้ผู้ที่มีเงินได้จากการประกอบอาชีพต่าง ๆ เช่น ข้าราชการ พนักงานรัฐวิสาหกิจ พนักงานออฟฟิศ ตัวแทนหรือนายหน้าจำหน่ายสินค้าหรือให้บริการ การให้เช่าบ้าน ห้องพัก คอนโดมิเนียม การประกอบวิชาชีพอิสระ แพทย์และพยาบาล สถาปนิก วิศวกร นักบัญชี ผู้รับเหมาก่อสร้างทุกประเภท ร้านค้า พ่อค้าแม่ค้าขายของออนไลน์ ดารา นักแสดง นักกีฬาอาชีพ ที่มีรายได้ในปีภาษี ๒๕๖๓ แต่ยังไม่ได้ยื่นแบบฯ ขอให้ยื่นแบบฯ ผ่านช่องทางอินเทอร์เน็ต ที่ www.rd.go.th ภายในวันที่ ๓๐ มิถุนายน ๒๕๖๔ เพื่อไม่ต้องชำระค่าปรับและเงินเพิ่ม สำหรับผู้ที่มีภาษีที่ต้องชำระตั้งแต่ ๓,๐๐๐ บาทขึ้นไป ขอผ่อนชำระภาษีได้ ๓ งวด และผู้เสียภาษีสามารถตรวจสอบรายการค่าลดหย่อนได้ด้วยตนเอง จากระบบ My Tax Account ได้ที่เว็บไซต์กรมสรรพากร”
โฆษกกรมสรรพากร กล่าวเพิ่มเติมว่า “ในสถานการณ์การแพร่ระบาดของโรคติดเชื้อไวรัสโคโรนา 2019 (COVID - 19) จึงขอเชิญชวนให้ผู้เสียภาษีทำธุรกรรมภาษีที่บ้านหรือ TAX from Home เพราะทุกขั้นตอน ทำได้ง่าย สะดวก รวดเร็ว ไม่ต้องเดินทาง ปลอดภัย และเป็นการเว้นระยะห่างทางสังคม ช่วยลดและป้องกันการแพร่ระบาดได้เป็นอย่างดี”
สอบถามรายละเอียดเพิ่มเติมได้ที่สำนักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. ๑๑๖๑
กรมสรรพากร สำนักงานเลขานุการกรม
โทร. ๐ ๒๒๗๒ ๙๕๒๙-๓๐ โทรสาร ๐ ๒๖๑๗ ๓๓๒๔
หรือศูนย์สารนิเทศสรรพากร ๑๑๖๑ (RD Intelligence Center)
วันจันทร์ที่ 30 พฤษภาคม 2565
“กระทรวงเกษตรฯ” สร้างโอกาสประเทศไทยในยุคโลกขาดแคลนอาหาร
“กระทรวงเกษตรฯ” สร้างโอกาสประเทศไทยในยุคโลกขาดแคลนอาหาร เร่งเครื่องอัพเกรดบริการภาครัฐ ( e-Service ) 22 หน่วยงาน 176ระบบเพิ่มศักยภาพภาคเกษตรไทยภายใต้ “5 ยุทธศาสตร์เฉลิมชัย”
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะกรรมการขับเคลื่อนนโยบายเทคโนโลยีเกษตร4.0เปิดเผยวันนี้ (30พ.ค.) ว่า กระทรวงเกษตรและสหกรณ์กำลังเร่งเครื่องอัพเกรดบริการภาครัฐ ( e-Service ) สู่กระทรวงเกษตร 4.0 เพื่อยกระดับศักยภาพและประสิทธิภาพภาคเกษตรภายใต้ “5 ยุทธศาสตร์” และนโยบายเทคโนโลยีเกษตร 4.0 ของ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ซึ่งเป็นการเพิ่มโอกาสไทยในฐานะครัวโลกในยุคที่โลกกำลังเผชิญกับปัญหาการขาดแคลนอาหารจากผลกระทบของโควิด19 และสงครามรัสเซีย-ยูเครน ซึ่งทั้งหน่วยงานในสังกัดกระทรวงเกษตรและสหกรณ์ 22 หน่วยงาน กําหนดเป้าหมายแรกให้บริการแก่ประชาชน ในรูปแบบบริการอีเล็คทรอนิกส์ (e-Service) รวม 176 ระบบ โดยได้ดําเนินการแล้วเสร็จและให้บริการเรียบร้อยแล้วจํานวน 167 ระบบ และอยู่ระหว่างการพัฒนา 9 ระบบ ซึ่งคาดว่าจะดําเนินการพัฒนาให้แล้วเสร็จภายในปี 2565
สําหรับระบบริการ จะมุ่งเน้นให้บริการครอบคลุมตลอดวัฏจักรการทําการเกษตร ตั้งแต่การวางแผนการผลิต จนถึงการตลาด อาทิ ระบบตรวจสอบดิน (กรมพัฒนาที่ดิน) ระบบโปรแกรมประยุกต์การคํานวณการให้อาหารกุ้งทะเล (Feed App) (กรมประมง) ระบบการขอใบอนุญาตนําหรือเคลื่อนย้ายสัตว์หรือซากสัตว์ภายในราชอาณาจักร (ร.3 /ร.4 /ร.5) (กรมปศุสัตว์) ระบบงานยื่นคําขอและออกใบสําคัญขึ้นทะเบียน/ใบรับรอง/ใบอนุญาตนําเข้าปุ๋ย (กรมวิชาการเกษตร) รวมทั้งยังมีระบบที่เชื่อมโยง ข้อมูลกับระบบ National Single Window (NSW) ของกรมศุลกากร เพื่อการออกใบอนุญาตที่สําคัญต่าง ๆ ใบสําคัญใน การนําเข้า-ส่งออก หรือการรับรองผลการตรวจสุขอนามัยพืชและสัตว์ (จํานวน 55 ระบบ)
อย่างไรก็ตาม เพื่อเป็นการอํานวยความสะดวกต่อผู้ใช้งานทั้งเจ้าหน้าที่และประชาชนทั่วไปให้สืบค้นข้อมูลได้ อย่างรวดเร็วและเข้าถึงการบริการ e-Service ของกระทรวงเกษตรและสหกรณ์ได้ง่ายยิ่งขึ้น สํานักงานเศรษฐกิจการเกษตร (สศก.) ในฐานะฝ่ายเลขานุการคณะอนุกรรมการขับเคลื่อน Big Data และ Gov Tech ภายใต้คณะกรรมการขับเคลื่อนนโยบายเทคโนโลยีเกษตร 4.0 ของกระทรวง เกษตรและสหกรณ์ ได้จัดทํา Web Application “ระบบบริการภาครัฐ: http://mis.oae.go.th/rservice” เพื่อเป็น ช่องทางกลางในการเข้าถึงบริการ e-Service ของกระทรวงเกษตรและสหกรณ์ โดย “ระบบบริการภาครัฐ” มีเมนูจําแนกตามกิจกรรมบริการที่สอดคล้องกับวัฏจักรการทําการเกษตรทั้ง 6 ด้าน ประกอบด้วย 1) การวางแผนการผลิต 2) การหาปัจจัยการผลิต 3) การเพาะปลูก เลี้ยงสัตว์ ดูแลรักษา 4) การเก็บเกี่ยว 5) การแปรรูป การเพิ่มมูลค่าและ 6) การตลาด การจําหน่าย นอกจากนี้ ยังมีเมนูพิเศษอื่น ๆ เพื่อการสืบค้นและสามารถเข้าถึงงานวิจัย ตลอดจน รายชื่อองค์ความรู้เทคโนโลยีเกษตรและนวัตกรรมของศูนย์เทคโนโลยีเกษตรและนวัตกรรม (ศูนย์ AIC 77จังหวัด) โดยผู้ใช้งานสามารถค้นหาระบบ e-Service ที่ต้องการได้ทันที และระบบจะเชื่อมโยงไปถึงระบบ e-Service ของหน่วยงานต้นทางที่พร้อมให้บริการได้อย่างสะดวก รวดเร็วและง่าย ต่อการใช้งาน
“กระทรวงเกษตรและสหกรณ์ พร้อมที่จะขับเคลื่อน การพัฒนาศูนย์ข้อมูล (Big Data) และรัฐบาลเทคโนโลยี (Gov Tech) ให้มีระบบ e-Service เพื่อ ให้บริการเพิ่มขึ้น ตลอดจนปรับเปลี่ยนระบบการทํางานหรือการให้บริการแบบเดิมมาสู่รูปแบบดิจิทัล ซึ่งสอดรับนโยบายรัฐบาลที่ต้องการปรับเปลี่ยนรูปแบบการทํางานให้กลายเป็นองค์การดิจิทัล (Digital Organization) โดยเร็วที่สุดอย่างต่อเนื่องต่อไป” นายอลงกรณ์กล่าวในที่สุด.
วันศุกร์ที่ 19 พฤศจิกายน 2564
รมต.นร. อนุชาฯ เปิดงานลอยกระทง รูปแบบ “นิวนอร์มอล” เชิญชวนคนไทยร่วมรักษาประเพณีดีงาม เผยแพร่ให้ชาวโลกได้เห็น และร่วมเป็นเจ้าภาพที่ดีรับ “เอเปค 2022”
รมต.นร. อนุชาฯ เปิดงานลอยกระทง รูปแบบ “นิวนอร์มอล” เชิญชวนคนไทยร่วมรักษาประเพณีดีงาม เผยแพร่ให้ชาวโลกได้เห็น และร่วมเป็นเจ้าภาพที่ดีรับ “เอเปค 2022
วันนี้(19พฤศจิกายน2565)เวลา15.00น.ณกรมประชาสัมพันธ์นายอนุชานาคาศัยรัฐมนตรีประจำสำนักนายกรัฐมนตรีเป็นประธานเปิดงาน“สืบสานวัฒนธรรมไทยร่วมใจลอยกระทง”ประจำปี2564ในรูปแบบชีวิตวิถีใหม่“นิวนอร์มอล”ซึ่งจัดขึ้นโดยกรมประชาสัมพันธ์ภายใต้มาตรการป้องปันการแพร่ระบาดเชื้อไวรัสโคโรนา2019หรือโควิด-19อย่างเคร่งครัด
รัฐมนตรีประจำสำนักนายกรัฐมนตรีกล่าวว่ารัฐบาลโดยพลเอกประยุทธ์จันทร์โอชานายกรัฐมนตรีได้เล็งเห็นถึงการอนุรักษ์ประเพณีไทยซึ่งเป็นสิ่งที่สืบทอดมายาวนานโดยเฉพาะประเพณีลอยกระทงที่มีความเชื่อมโยงกับสายน้ำที่คอยหล่อเลี้ยงประเทศชาติและประชาชนคนไทยแม้จะมีการแพร่ระบาดของสถานการณ์โควิด-19แต่ก็ได้กำชับให้ทุกหน่วยงานสามารถจัดงานลอยกระทงได้ตามมาตรการที่กรมควบคุมโรคกำหนดโดยต้องมีการป้องกันการติดเชื้อแบบครอบจักรวาล
รัฐมนตรีประจำสำนักนายกรัฐมนตรีกล่าวเพิ่มเติมว่าประเพณีลอยกระทงเป็นประเพณีที่ดีงามที่ควรอนุรักษ์และมีการสืบทอดจากรุ่นสู่รุ่นขณะที่ประเทศไทยได้รับเกียรติเป็นเจ้าภาพจัดการประชุมเอเปค2022จึงเป็นโอกาสดีที่ต่างชาติจะได้สัมผัสถึงความงดงามของศิลปวัฒนธรรมและประเพณีไทยและแสดงให้เห็นถึงศักยภาพไทยในเวทีโลกจึงขอเชิญชวนคนไทยร่วมเป็นเจ้าภาพที่ดีและนำเสนอสิ่งดีๆที่ประเทศไทยมีสู่สายตาประชาคมโลกตลอดปี2565ที่จะมาถึงนี้
จากนั้นรัฐมนตรีประจำสำนักนายกรัฐมนตรีได้ลอยกระทงร่วมกับคณะผู้บริหารที่บริเวณสระน้ำกรมประชาสัมพันธ์ก่อนเดินทางไปร่วมงานลอยกระทงที่ทำเนียบรัฐบาลต่อไป
.................
วันอังคารที่ 1 มีนาคม 2565
เฮ! ไทยส่งออกยางพาราอันดับ 1 ของโลก หนุนใช้ FTA และ RCEP ขยายโอกาสตลาดต่างประเทศ
.....
กระทรวงพาณิชย์ เผยประเทศไทยครองแชมป์ผู้ส่งออกยางพาราอันดับ 1 ของโลก และส่งออกผลิตภัณฑ์ยางเป็นอันดับ 4 ของโลก โดยในปี 64 ไทยส่งออกยางพารา - ผลิตภัณฑ์ยาง คิดเป็นมูลค่ารวมกว่า 2 หมื่นล้านเหรียญสหรัฐฯ ขยายตัวถึง 28.3% จากปีก่อนหน้า ตลาดส่งออกที่สำคัญ คือ สหรัฐอเมริกา จีน มาเลเซีย ญี่ปุ่น และเกาหลีใต้
.
พร้อมแนะผู้ประกอบการพัฒนาเทคโนโลยีการผลิตเพื่อเพิ่มมูลค่าผลิตภัณฑ์ยาง ซึงรัฐบาลมุ่งขยายการส่งออกต่อเนื่องผ่านกลไกความตกลงการค้าเสรี (FTA) รวมถึง RCEP ที่มีผลบังคับใช้เมื่อวันที่ 1 ม.ค. 65 ที่ผ่านมา ซึ่งจีนได้ลดภาษียางสังเคราะห์เพิ่มเติมให้ไทย และจะทยอยลดลงเหลือศูนย์ในปี 2584 เช่นเดียวกับเกาหลีใต้ที่จะทยอยลดภาษีนำเข้าเส้นด้ายยางจนเหลือศูนย์ในปี 2580 และลดภาษียางสังเคราะห์เหลือ 4%
#ไทยคู่ฟ้า#ร่วมต้านโควิด19
-------------------
วันศุกร์ที่ 24 กันยายน 2564
PM affirms Thailand’s commitment to promotefood security and sustainable transformation of global food system
PM affirms Thailand’s commitment to promotefood security and sustainable transformation of global food system
September 24, 2021, at0315hrs (1615hrs in New York, USA),Prime Minister and Defense Minister Gen. Prayut Chan-o-cha delivered a statement via a teleconference at the“Food Systems Summit 2021”, heldatthe UN Headquarters in New York, USA.Government Spokesperson Thanakorn Wangboonkongchana disclosed gist of his statement as follows:
Thailand, as a country with large andstrong agricultural sector, has been well aware of the importance of food systemto the survival of mankind. The COVID-19 situation has unfoldedthe problems of social disparity and vulnerability of the food system. Thailandwould like to urge global community totransform the food systemtowardsustainabilityand balancein all dimensions,andcreate food securitythat is stable, good for health, and accessibletoeveryone,toachieve the Sustainable Development Goals(SDGs).
According to the Prime Minister, one of the successful projects to address food scarcity andmalnutritionin the remote areas is the “Agriculture for School Lunch” project under the royal initiative of Her Royal Highness Princess Maha Chakri Sirindhorn.The five elements underUN’sfood system transformation scheme arealsoin line with Thailand’s “3S” food and agriculture policy to achieve safety, security and sustainability of agricultural ecosystem.
Thailandis implementing theBio-Circular-Green (BCG) Economyon the basis of the 20-Year National Strategy,Sufficiency Economy Philosophy, andthe SDGsfor balanced, sustainable, and inclusive development. We also place importance on soil and water resource management through the collaboration with UN on“World Soil Day”declaration, andwiththeFood and Agriculture Organization (FAO)to award countries/organizations/individuals who have played an important roleand are notablein sustainablesoilmaintenance and management.
In closing, the Prime Minister affirmed Thailand’s readiness to forge close collaboration with domestic and international networks in strengthening global food system to attain “FoodSystems4SDGs” without leaving anyone behind.
The Prime Minister’s attendance at the“Food Systems Summit 2021”was a good opportunity for Thailand to proposeideas in transitioning food system towardsustainability, fair access, andnutritiousness from the production process to consumption, and to affirm the country’s commitment to become the “Green Kitchen of the World”. Thailand also stands ready tojoin force with other countries to achieve the DCGs by the year 2030.
วันเสาร์ที่ 6 สิงหาคม 2565
มาแล้ว! “พาณิชย์ลดราคา! ช่วยประชาชน Lot 20” คาราวานสินค้าราคาถูก ลดสูงสุด 62% กว่า 700 จุดทั่วประเทศ ถึง 5 ต.ค. 65
.....
กระทรวงพาณิชย์ คิกออฟโครงการ “พาณิชย์ลดราคา! ช่วยประชาชน Lot 20” ซึ่งครั้งนี้เป็นการจัดคาราวานสินค้าราคาถูก 80 - 100 รายการ ออกจำหน่ายในทุกจังหวัดทั่วประเทศรวมกว่า 700 จุด/วัน ครบครันทั้งอาหาร - สินค้าอุปโภคบริโภคที่จำเป็น ลดสูงสุดถึง 62% เริ่มแล้ววันนี้ - 5 ต.ค. 65
.
ตัวอย่างสินค้าลดราคา ได้แก่ หมูเนื้อแดง ขายเฉลี่ย 160 บ./กก. น่องไก่ติดสะโพก 65 บ./กก. ไข่ไก่ 95 บ./แผง ซอสปรุงรส ลดสูงสุด 36% ผลิตภัณฑ์ชำระร่างกาย ลดสูงสุด 62% ผลิตภัณฑ์ซักล้าง ลดสูงสุด 55% หมวดรักษาโรค ยาแก้ไข้ หน้ากากอนามัย ลดสูงสุด 60% ฯลฯ
.
ที่ผ่านมา โครงการฯ ได้ดำเนินการมาแล้วถึง 19 Lot ช่วยลดภาระค่าครองชีพประชาชนรวมกว่า 11,728 ล้านบาท โดยประชาชนสามารถติดตามจุดจำหน่าย (มีการแจ้งล่วงหน้า) ได้ที่www.dit.go.thหรือ LINE @mobilepanich หรือเว็บไซต์พาณิชย์จังหวัด
#ไทยคู่ฟ้า#ร่วมต้านโควิด19
-------------------
วันพุธที่ 16 มิถุนายน 2564
ผู้ช่วยโฆษก ศบค. แจง หลายประเทศมีมาตรการจัดหา - ใช้วัคซีนโควิด-19 ต่างยี่ห้อในการฉีดเข็มที่ 1 และ 2 เพื่อไม่ให้เกิดอาการแพ้ เผยหลายหน่วยงานในไทย กำลังเก็บข้อมูลการใช้วัคซีนคนละยี่ห้อในทางการแพทย์
ผู้ช่วยโฆษก ศบค. แจง หลายประเทศมีมาตรการจัดหา - ใช้วัคซีนโควิด-19 ต่างยี่ห้อในการฉีดเข็มที่ 1 และ 2 เพื่อไม่ให้เกิดอาการแพ้ เผยหลายหน่วยงานในไทย กำลังเก็บข้อมูลการใช้วัคซีนคนละยี่ห้อในทางการแพทย์
วันที่ (16 มิถุนายน 2564) เวลา 12.30 น.ณ โถงกลาง ตึกสันติไมตรี ทำเนียบรัฐบาล แพทย์หญิงอภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ตอบคำถามสื่อมวลชนกรณีการฉีดวัคซีนโควิด-19 เข็ม 1 และ 2 ต่างกัน เป็นไปได้หรือไม่ว่า กรณีดังกล่าวส่วนหนึ่งมาจากประชาชนที่ได้รับการฉีดวัคซีนยี่ห้อใดยี่ห้อหนึ่ง และเกิดอาการแพ้อย่างรุนแรงซึ่งพบได้ในต่างประเทศ เมื่อมีการพบการแพ้วัคซีนยี่ห้อแรก จึงเกิดเป็นข้อห้ามไม่สามารถฉีดซ้ำในเข็มสองได้ ทำให้หลายประเทศจึงมีมาตรการจัดหาวัคซีนคนละยี่ห้อ ซึ่งอาจจะเป็นการใช้วัคซีนที่มีวิธีการผลิตต่างกัน เพื่อไม่ให้เกิดการแพ้ ทั้งนี้ การเก็บข้อมูลการใช้วัคซีนคนละยี่ห้อในทางการแพทย์ก็ต้องมีการศึกษาวิจัยซึ่งในประเทศไทยมีหลายหน่วยงานที่กำลังศึกษาอยู่ นอกจากนี้ในประเทศเกาหลีและสหรัฐอเมริกา ได้มีการตั้งคำถามวิจัยและพยายามศึกษาในเบื้องต้น ได้มีการวัดภูมิคุ้มกันที่เกิดขึ้นจากคนที่ติดเชื้อโดยธรรมชาติ รวมทั้งการใช้วัคซีนยี่ห้อใดยี่ห้อหนึ่ง เข็ม 1 และ 2 เหมือนกัน และนำมาเทียบกับคนที่ฉีดเข็ม 1 และ 2 คนละยี่ห้อ
อย่างไรก็ตามการศึกษาวิจัยดังกล่าว ยังไม่มีผู้ใดสรุปได้ว่าจะมีประสิทธิภาพที่ดีกว่า ฉะนั้นการที่บริษัทผู้ผลิตได้ทำการวิจัยมานานกว่า และมีตัวอย่างการศึกษาที่มากกว่า โดยให้ฉีดวัคซีนทั้งสองเข็มยี่ห้อเดียวกัน เป็นแค่หลักการที่องค์การอนามัยโลกแนะนำ แต่ในเรื่องของการฉีดวัคซีนเข็ม 1 เข็ม 2 หรือ เข็ม 3 ถือเป็นข้อสังเกตที่น่าสนใจ โดยจะรับฟังและติดตามรายละเอียดความเห็นของผู้เชี่ยวชาญด้านสาธารณสุขต่อไป
.........................
กลุ่มประชาสัมพันธ์และเผยแพร่ สำนักโฆษก
วันศุกร์ที่ 19 สิงหาคม 2565
​โฆษกรัฐบาลเผย นายกฯ ปลื้มไทยส่งออกอัญมณีและเครื่องประดับแล้วกว่า 3,884.21 ล้านเหรียญสหรัฐในครึ่งปีแรก 2565
พร้อมสั่งการให้พัฒนาศักยภาพเครื่องประดับไทยอย่างต่อเนื่อง
วันนี้ (19 สิงหาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบข้อมูลจากหน่วยงานที่รับผิดชอบว่าในช่วงครึ่งปีแรก 2565 สินค้าอัญมณี และเครื่องประดับไทย ทำรายได้รวมกว่า 3,884.21 ล้านเหรียญสหรัฐ แสดงถึงแนวโน้มเชิงบวกที่ดีต่อการฟื้นตัวทางเศรษฐกิจ
โฆษกประจำสำนักนายกรัฐมนตรี กล่าวว่า นายกรัฐมนตรีมีนโยบายให้ส่งเสริมผลักดันสินค้าที่มีศักยภาพ มีโอกาสแข่งขัน ออกสู่ตลาดต่างประเทศอย่างต่อเนื่อง ผ่านการสร้างมูลค่า พัฒนาคุณภาพ และแสวงหาความร่วมมือทั้งจากภาครัฐและภาคเอกชน โดยจากตัวเลขการส่งออกกระทรวงพาณิชย์ เปิดเผยว่า การส่งออกสินค้าอัญมณีและเครื่องประดับ (ไม่รวมทองคำไม่ขึ้นรูป) ในช่วงไตรมาสที่ 1-2 (มกราคม-มิถุนายน) ของปี 2565 มีมูลค่ากว่า 3,884.21 ล้านเหรียญสหรัฐ เพิ่มขึ้น 40.96% จากช่วงเวลาเดียวกันในปี 2564 และจากการขยายตัวเพิ่มขึ้น ยอดส่งออกทั้งปี 2565 อาจมีมูลค่าถึง 7,392.49 ล้านเหรียญสหรัฐ หรือประมาณ 233,647 ล้านบาท
ซึ่งในโอกาสนี้ โฆษกประจำสำนักนายกรัฐมนตรี เชิญชวนให้ประชาชนร่วมเยี่ยมชมงานแสดงสินค้าอัญมณีและเครื่องประดับ (Bangkok Gems and Jewelry Fair) ครั้งที่ 67 ระหว่างวันที่ 7-11 กันยายน 2565 ณ อิมแพค เมืองทองธานี ซึ่งจัดขึ้นโดยกรมส่งเสริมการค้าระหว่างประเทศ ร่วมกับสถาบันวิจัยและพัฒนาอัญมณีและเครื่องประดับแห่งชาติ (องค์การมหาชน) หรือ GIT (The Gem and Jewelry Institute of Thailand) ทั้งนี้ การจัดงานแสดงสินค้านี้มีวัตถุประสงค์เพื่อเปิดโอกาสให้ผู้ประกอบการและคนในแวดวงอัญมณีและเครื่องประดับชั้นนำจากประเทศไทยและนานาประเทศกว่า 800 ราย ได้พบปะ นำเสนอสินค้าอัญมณี เครื่องประดับ และอุตสาหกรรมที่เกี่ยวเนื่องที่ครอบคลุมตั้งแต่ต้นน้ำถึงปลายน้ำ อีกทั้งเป็นโอกาสให้ทุกส่วนได้เจรจาธุรกิจร่วมกัน คาดว่าจะมีผู้เข้าชมงานกว่า 10,000 รายจากทั่วโลก และเกิดการสั่งซื้อไม่ต่ำกว่า 1,200 ล้านบาท ทั้งนี้ แบ่งเป็นการเจรจาธุรกิจ ระหว่างวันที่ 7 - 9 กันยายน 2565 และจะเปิดให้บุคคลทั่วไปเข้าชม ในวันที่ 10 - 11 กันยายน 2565
“นายกรัฐมนตรีขอบคุณทุกหน่วยงานที่เกี่ยวข้องในการร่วมผลักดันศักยภาพสินค้าไทยเพื่อส่งออก โดยเฉพาะอัญมณีและเครื่องประดับที่เป็นสินค้ามีคุณภาพ และมีมูลค่าสูงของไทย โดยการผลักดันให้ส่งออกสินค้าไทยอย่างแพร่หลายในตลาดต่างประเทศ เป็นการสร้างรายได้แก่ผู้ประกอบการ ส่งผลให้มีเงินหมุนเวียนขับเคลื่อนระบบเศรษฐกิจไทยอย่างมีประสิทธิภาพ พร้อมกำชับทุกฝ่ายให้ร่วมกันหาแนวทางพัฒนาองค์ความรู้ และพัฒนาผลิตภัณฑ์แก่บุคลากรด้านอัญมณีเครื่องประดับอย่างเต็มศักยภาพ เพื่อสร้างมาตรฐานและความโดดเด่นอย่างมีเอกลักษณ์” นายอนุชาฯ กล่าว
วันพฤหัสบดีที่ 28 เมษายน 2565
รองปลัดฯ วรวรรณ เยี่ยมชม "เนรมิตเกษตร"แดนเนรมิต สวนเกษตรกลางกรุงเทพฯ
นางวรวรรณ ชิตอรุณ รองปลัดกระทรวงอุตสาหกรรม เยี่ยมชม "เนรมิตเกษตร"แดนเนรมิต สวนเกษตรกลางกรุงเทพฯ
รองปลัดฯ วรวรรณ เยี่ยมชม "เนรมิตเกษตร"แดนเนรมิต สวนเกษตรกลางกรุงเทพฯ
วันนี้ (27 เมษายน 2565) นางวรวรรณ ชิตอรุณ รองปลัดกระทรวงอุตสาหกรรม พร้อมด้วย นายเดชา จาตุธนานันท์ ผู้ตรวจราชการกระทรวงอุตสาหกรรม และนายนฤบดินทร์ วุฒิวรรณ ผู้อำนวยการกองยุทธศาสตร์และแผนงาน สำนักงานปลัดกระทรวงอุตสาหกรรม ลงพื้นที่เยี่ยมชม "เนรมิตเกษตร" แดนเนรมิต โดยมี ดร.พลรชฎ เปียถนอม ผู้จัดการโครงการให้การต้อนรับ
สำหรับ "เนรมิตเกษตร" เป็นสวนเกษตรเพื่อสังคม (Social Enterprise) แห่งแรกในใจกลางกรุงเทพมหานคร บนพื้นที่ 3 ไร่ ของแดนเนรมิต จัดตั้งขึ้นโดยมีวัตถุประสงค์เพื่อส่งเสริมและพัฒนาให้เกิดธุรกิจเกษตรอุตสาหกรรมแนวใหม่ ที่เรียกว่าเกษตรแม่นยำ (Precision Farming) ที่ใช้เทคโนโลยีในการควบคุมคุณภาพทั้งกระบวนการ ตั้งแต่การคัดสายพันธุ์ การเพาะปลูก และการเก็บเกี่ยว สามารถจัดตั้งได้ในทุกพื้นที่ทั่วประเทศ โดยเริ่มทดลองปลูกผักและผลไม้ที่มีมูลค่าสูง อาทิ มะม่วงน้ำดอกไม้สีทองของไทย สตรอเบอร์รี่พันธุ์ Akihime ของญี่ปุ่น เมล่อนสายพันธุ์ Earl ของญี่ปุ่น มะเขือเทศพันธุ์ Solarino ของเนเธอร์แลนด์ และ Yellow Miki ของญี่ปุ่น โดยเป็นฟาร์มระบบปิด และใช้ระบบโซล่าร์เซลล์เป็นแหล่งพลังงาน ทั้งนี้เพื่อให้เป็นต้นแบบการทำฟาร์มเกษตรอุตสาหกรรมแบบยั่งยืน ยกระดับคุณภาพ และผลิตภาพทางการเกษตร สามารถสร้างรายได้ให้เกษตรกรเพิ่มขึ้นหลายเท่าตัว
ในการนี้ รองปลัดกระทรวงอุตสาหกรรม ยังได้เสนอแนะแนวทางการขยายตลาดไปยังกลุ่มพรีเมียมซุปเปอร์มาร์เก็ต อาทิ Villa Market และ Fuji Super รวมถึงยังได้เสนอความร่วมมือกับกระทรวงอุตสาหกรรมเพื่อขยายผลและผลักดันให้เกิดธุรกิจเกษตรอุตสาหกรรมอัจฉริยะ หรือเกษตรแม่นยำสูง ทั่วประเทศอีกด้วย
วันพุธที่ 16 มีนาคม 2565
การรถไฟแห่งประเทศไทย  ชี้แจงข้อเรียกร้องให้แก้ปัญหาชุมชนริมทางรถไฟมักกะสันถูกไล่ที่
รฟท. เคลียร์ประเด็น การบุกรุกพื้นที่โครงการรถไฟความเร็วสูงเชื่อมสามสนามบิน พร้อมจัดหาที่อยู่อาศัยให้ชุมชนย่านมักกะสัน
วันที่ 16 มีนาคม 2565 นายนิรุฒ มณีพันธ์ ผู้ว่าการรถไฟแห่งประเทศไทย ชี้แจงรายละเอียดจากกรณีที่มีกระแสข่าวเกี่ยวกับการดำเนินคดีกับชาวบ้านในพื้นที่ชุมชนริมทางรถไฟมักกะสันเพื่อเดินหน้าโครงการรถไฟความเร็วสูงเชื่อม 3 สนามบินนั้น การรถไฟแห่งประเทศไทย (รฟท.) ขอชี้แจงว่า โครงการรถไฟความเร็วสูงเชื่อมสามสนามบิน เป็นโครงการร่วมลงทุนระหว่างภาครัฐกับเอกชนผู้ลงทุน ซึ่งมีการกำหนดระยะเวลาในการส่งมอบพื้นที่โครงการฯ เพื่อให้เอกชนสามารถเข้าดำเนินการก่อสร้างได้ตามสัญญา โดยในกระบวนการของการเวนคืนได้มีการกำหนดระยะเวลาในการเจรจาและการเข้าพื้นที่ ซึ่งหากผู้อยู่อาศัยไม่ได้เป็นเจ้าของกรรมสิทธิ์ในที่ดิน การรถไฟฯ จะต้องมีการดำเนินการตามกฎหมาย เพื่อให้สามารถส่งมอบพื้นที่ให้ทันกำหนดเวลา ไม่ก่อให้เกิดความเสียหายต่อโครงการฯ และภาพรวมทั้งหมด อย่างไรก็ตาม ในการแก้ไขปัญหาผู้บุกรุกพื้นที่ การรถไฟฯ ไม่ได้มุ่งดำเนินการโดยยึดหลักทางกฎหมายเพียงอย่างเดียว แต่ได้คำนึงถึงผลกระทบต่อประชาชนที่อยู่อาศัยในพื้นที่ดังกล่าวมาเป็นเวลานาน จึงได้มีการจัดหาพื้นที่อยู่อาศัยรองรับประชาชนที่ต้องย้ายออก เพื่อเป็นการดูแลบรรเทาความเดือดร้อน ให้กับชุมชนในพื้นที่ที่ได้รับผลกระทบจากโครงการฯ ควบคู่กัน
โดยการรถไฟฯ ภายใต้การกำกับดูแลของกระทรวงคมนาคม ได้ร่วมกับการเคหะแห่งชาติ จัดหาพื้นที่รองรับชุมชนที่ได้รับผลกระทบจากโครงการฯ บริเวณริมบึงมักกะสัน เขตราชเทวี กรุงเทพฯ โดยจัดทำเป็นโครงการพัฒนาที่อยู่อาศัยให้กับชุมชนที่ได้รับผลกระทบฯ เป็นอาคาร 8 ชั้น จำนวน 3 อาคาร รองรับ 315 ครัวเรือน โดยจะให้ชุมชนผู้ได้รับผลกระทบเช่าในระยะยาว (มากกว่า 30 ปี) ในอัตราค่าเช่า 3,000 บาท/ห้อง/เดือน สำหรับห้องขนาด 28.5 ตารางเมตร (1 ห้องนอน 1 ห้องน้ำ) และประมาณ 4,000 บาท/ห้อง/เดือน สำหรับห้องขนาด 34.6 ตารางเมตร (2 ห้องนอน
1 ห้องน้ำ) ซึ่งมีชุมชนฯ สมัครเข้าร่วมโครงการพัฒนาที่อยู่อาศัยนี้ เป็นจำนวนประมาณ 290 ครัวเรือน โดยในพื้นที่โครงการจะมีพื้นที่สำหรับศูนย์ดูแลเด็ก ศูนย์สุขภาพ ห้องประชุมสำหรับชุมชน พื้นที่สำหรับเก็บรถเข็น ตลาดชุมชน และพื้นที่ส่วนกลางสำหรับประกอบปรุงอาหาร และซักล้าง ซึ่งเป็นไปตามความประสงค์ของชุมชนตามที่ได้มี
การสอบถามถึงความต้องการและพัฒนาร่วมกัน
การรถไฟฯยืนยันว่า การดำเนินการต่างๆ นี้ เป็นไปเพื่อประโยชน์สูงสุดต่อพี่น้องประชาชนโดยรวม และการรถไฟฯ มิได้เพิกเฉยต่อชุมชนที่เคยอยู่อาศัย แม้จะไม่ถูกกฎหมายก็ตาม แต่การรถไฟฯ ก็ได้ดำเนินการร่วมมือกับหน่วยงานภาครัฐที่เกี่ยวข้องจัดหาพื้นที่อยู่อาศัยให้ โดยใช้แนวคิดในเชิงบูรณาการพัฒนาทั้งด้านที่อยู่อาศัย และคุณภาพชีวิตของคนในชุมชนโดยให้การเคหะแห่งชาติที่มีประสบการณ์ในการจัดการด้านที่อยู่อาศัยและคุณภาพชีวิตมาร่วมกันดำเนินการอย่างมืออาชีพอีกด้วย
วันเสาร์ที่ 26 กุมภาพันธ์ 2565
กรมทางหลวง เพิ่มสิทธิ์โปรวิ่งฟรี 2 เที่ยว อีก 1 แสนสิทธิ์
พร้อมเร่งคืนค่าปรับให้ผู้ใช้ทางภายในวันที่ 7 มีนาคม นี้
ภายหลังจากที่ กรมทางหลวง (ทล.) กระทรวงคมนาคม เปิดให้บริการระบบจัดเก็บค่าธรรมเนียมผ่านทางอัตโนมัติแบบไม่มีไม้กั้น (M-Flow) เต็มรูปแบบไปตั้งแต่วันที่ 15 กุมภาพันธ์ 2565 จนถึงปัจจุบันปรากฏว่ามีผู้สมัครสมาชิก M-Flow ถึงกว่า 130,000 รายการ ทล. จึงเพิ่มสิทธิ์โปรโมชั่นอีก 100,000 สิทธิ์ รองรับผู้สมัครสมาชิกเพิ่มเติม โดยขอแนะนำให้สมัครสมาชิก เพื่อความคล่องตัวในการใช้บริการ ยืนยันผู้ใช้ทางที่ผ่านเข้าช่อง M-Flow แต่ไม่ได้เป็นสมาชิกสามารถวิ่งผ่านได้จนถึง 31 มีนาคม 2565 แต่ต้องไปชำระค่าผ่านทางตามกระบวนการ
นายสราวุธ ทรงศิวิไล อธิบดีกรมทางหลวง กระทรวงคมนาคม กล่าวว่า ภายหลังจากที่มีผู้สมัครใช้บริการM-Flow เพิ่มขึ้นอย่างต่อเนื่อง จนถึงปัจจุบันปรากฏว่ามีผู้สมัครสมาชิกถึงกว่า 130,000 รายการ ทล.จึงเตรียมเพิ่มโปรโมชันสำหรับผู้สมัครใช้บริการแบบเต็มรูปแบบผ่านทาง Website : www.mflowthai.com หรือ Mobile Application : mflowthai จะได้สิทธิ์วิ่งฟรี 2 เที่ยว พร้อมรับส่วนลด 20% ทุกเที่ยวที่วิ่งตลอด 3 เดือน เพิ่มอีก 100,000 สิทธิ์ ส่วนสมาชิก M-Pass สมัครใช้บริการรับส่วนลดทันที 100 บาทเช่นเดิม และสำหรับผู้สมัครผ่าน Line Official Account : @mflowthai จะได้รับ E-Coupon ส่วนลดมูลค่า 60 บาท สำหรับใช้ซื้อสินค้าในร้าน 7-11 ทุกสาขา จำกัดจำนวน 50,000 สิทธิ์ โดยต้องเป็นผู้ที่เริ่มใช้งานและมีการหักบัตรเครดิตแล้วเท่านั้น อย่างไรก็ตาม กรมทางหลวงจะพยายามจัดสรรโปรโมชั่นที่เป็นประโยชน์ต่อสมาชิกมานำเสนออย่างต่อเนื่อง
ส่วนกรณีการงดเว้นค่าปรับ สำหรับผู้ที่ชำระค่าธรรมเนียมผ่านทางและถูกปรับไปก่อนหน้านี้
ทล. จะดำเนินการคืนเงินค่าปรับให้อัตโนมัติตามช่องทางที่ชำระเข้ามาภายในวันที่ 1-7 มีนาคม 2565โดยผู้ที่จ่ายผ่าน QR Code จะโอนกลับเข้าบัญชีเดิมที่โอนมา ส่วนผู้ที่จ่ายผ่านบัตรเครดิตหรือบัตรเดบิตจะคืนวงเงินเข้าบัตรเดิมที่ชำระมา แต่หากผู้ใช้ทางยังไม่ได้รับคืนค่าปรับภายในเวลาที่กำหนด สามารถแจ้งข้อมูลขอคืนค่าปรับได้ 2 ช่องทาง คือ www.mflowthai.com เลือกกระบวนการโต้แย้งค่าธรรมเนียมผ่านทาง หรือดำเนินการผ่าน Application: mflowthai เลือกได้รับหนังสือแจ้งเตือน จากนั้นจึงเลือกกระบวนการโต้แย้งค่าธรรมเนียมผ่านทาง แล้วจึงกรอกข้อมูลของตนเอง รวมถึงช่องทางในการคืนเงินค่าปรับ เพื่อนำส่งเงินค่าปรับคืนให้อย่างถูกต้องรวดเร็ว ทั้งนี้ หากผู้ใช้ทางไม่สามารถระบุเวลาเดินทางได้อย่างชัดเจนให้ระบุเวลาประมาณการได้ ระบบจะตรวจสอบข้อมูลและดำเนินการต่อให้ทันที ผู้ใช้ทางมีข้อสงสัยหรือต้องการสอบถามข้อมูลเพิ่มเติมสามารถติดต่อได้ที่ Call Center 1586 กด 1 หรือทาง Line Official Account : @mflowthai และ facebook : mflowthailand
ทั้งนี้ ทล. ยังอนุโลมสำหรับผู้ที่ไม่ได้สมัครสมาชิก แต่เข้าใช้บริการช่อง M-Flow ที่ชำระค่าผ่านทางช้า จะชะลอการเรียกเก็บเงินค่าปรับไปก่อน ให้ผู้ใช้ทางรีบมาจ่ายเฉพาะค่าธรรมเนียมผ่านทางก่อนถูกปรับจริง โดยจะอนุโลมให้จนถึงวันที่ 31 มีนาคม 2565 หลังจากนั้น ตั้งแต่วันที่ 1 เมษายน 2565 เป็นต้นไป ผู้ใช้บริการ M-Flow ต้องชำระค่าผ่านทางภายใน 7 วัน หากเกิน 7 วันจะต้องจ่ายค่าปรับ 10 เท่า เช่น ใช้บริการวันที่ 1 เมษายน 2565 ต้องชำระเงินภายในวันที่ 8 เมษายน 2565 หากเกินจากวันนี้ก็ต้องเสียค่าปรับเพิ่ม 10 เท่า เป็นต้น ทล.จึงอยากขอความร่วมมือให้ผู้ใช้บริการ M-Flow ชำระค่าผ่านทางในเวลาที่กำหนด เพื่อหลีกเลี่ยงค่าปรับ และเชิญชวนให้หันมาสมัครใช้บริการ M-Flow และเลือกชำระแบบอัตโนมัติเพื่อความสะดวกและคล่องตัวในการเดินทางบนทางพิเศษระหว่างเมือง
วันพฤหัสบดีที่ 1 กรกฎาคม 2564
เตรียมส่งรถ Mobile พาณิชย์ 1,000 คัน สู่ชุมชน
วันอังคารที่ 29 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบ โครงการรถ Mobile พาณิชย์ ลดราคา ช่วยประชาชน กระตุ้นเศรษฐกิจฐานราก โดยจัดส่งรถจำหน่ายสินค้าอุปโภคบริโภคที่จำเป็นในราคาต่ำกว่าท้องตลาดร้อยละ 20-40 กว่า 1,000 คัน กระจายไปในแหล่งชุมชนและหมู่บ้านต่าง ๆ ทั่วประเทศ ช่วยบรรเทาภาระค่าครองชีพให้แก่ประชาชน เป็นเวลา 30 วัน เริ่มตั้งแต่เดือน ก.ค. นี้ โดยโครงการดังกล่าวจะช่วยลดความเสี่ยงในการเดินทางไปในสถานที่ชุมชน และบรรเทาความเดือดร้อนของประชาชนจากการแพร่ระบาดของโรคโควิด-19 ครอบคลุมประชาชนราว 3 ล้านคน คิดเป็นมูลค่ารวม 90 ล้านบาท นอกจากนี้ ยังช่วยเพิ่มรายได้ประมาณ 210 ล้านบาท และเพิ่มการจ้างงานกว่า 2,000 คนอีกด้วย
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี